gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt es gl gl pt ur gl gl gl gl gl gl gl gl pt de en sv fr de de gl gl gl gl gl gl gl gl gl gl gl es gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Galiza demostra que é posíbel crear outro mundo dende aquí
Domingo, 25 de setembro de 2022
O Foro Social Galego, até domingo en Compostela
Após inauguralo con expectación, as actividades continúan na primeira xornada do Foro Social Galego. Participan máis de 80 movementos sociais galegos.
O representante de Vía Campesina, Paul Nicholson, na inauguración do FSGal
Esta sexta feira inaugurouse o primeiro Foro Social Galego (FSGal) en Compostela, ao que xa se adheriron máis de 80 movementos sociais galegos e centos de persoas a título individual que participan, durante este sábado e domingo, nunha enchente de actividades destinadas a demostrar, dende o noso país, e "outro mundo é posíbel".
A organización tivo que cambiar o lugar de inauguración da Sala Circular do Auditorio de Galicia pola Sala Mozart, ante a inesperada afluencia de público. Até 15 membros de colectivos moi variados interviñeron para explicar as razóns do nacemento do FSGal, o seu programa autoxestionado e proposto polos movementos e para facer un chamamento á participación e para remarcar que cómpre pensar e construír alternativas ao fracaso neoliberal dende Galiza.
Durante o acto léronse saúdas de destacados persoeiros do planeta altermundialista, como os brasileiros Chico Withaker, Frei Betto e Leonardo Boff, o galego Ignacio Ramonet, Eduardo Galeano, Susan George, Federico Mayor Zaragoza, o portugués Boaventura de Sousa Santos (Centro de Estudos Sociais da Universidade de Coimbra), Bernard Cassen (ex-director xeral de Le Monde Diplomatique), Ricardo Díez Hochleitner (presidente do Club de Roma)...
Agora o foro está en marcha, e as actividades non pararán deica o domingo. O sábado comezou ás 09:30 horas coa ponencia titulada "Cidadanía, Dereitos Humanos e gobernanza planetaria. No 60 aniversario da Declaración Universal dos dereitos Humanos", no que participaron Manuel Dios Diz (Seminario Galego de Educación para a Paz); Manuela Mesa (CEIPAZ); Margarita Ledo Andión (Catedrática de Comunicación Audiovisual da USC); Luís Acebal Monfort (Asociación pro Dereitos Humanos-APDH); Beatriz Fernández Herrero (Profesora do Dep. de Lóxica e Filosofía Moral da USC); e Roberto Mansilla (Analista do IGADI). Ao tempo desenvolvéronse dúas mesas; unha sobre a "Saúde Global e Obxectivos do Milenio" e, polo outro, "Galiza fronte ao cénit do petróleo: consecuencias socioeconómicas e resposta política". Ao mediodía comezará un plenario sobre "Galiza e os países de lingua portuguesa no Foro Social Mundial", un outro sobre "Soberanía Alimentaria", no que participará un representante de Vía Campesiña; e un terceiro sobre "Galiza, territorio, enerxía, seguridade, mobilización social: o caso de Reganosa".
Pola tarde comezará a sesión terceira, ás 16:30 horas cun primeiro plenario titulado "O neoliberalismo en crise: cara onde vai o sistema?", no que participarán Xabier Macías (Fundación Galiza Sempre); Mari Carme López Santamariña (Executiva Confederal da CIG); Xavier Vence (Catedrático de Economía Aplicada. USC); e José Vidal-Beneyto (Sociólogo, Director do Colexio de Altos Estudos Europeos Miguel Servet de París, Comité de apoio de ATTAC). Ao tempo falarase sobre unha "Galiza Intercultural", sobre os "Medios de Comunicación e a manipulación da memoria: Colombia como paradigma" e sobre o "Consumo responsábel: construíndo alternativas dende Galiza".
Ás 19:30 horas comezará o último plenario, sobre as "Perspectivas do Altermundismo", no que participarán Xosé Manuel Beiras (Presidente da Fundación Galiza Sempre. Membro do Consello Internacional do Foro Social Mundial); Carlos Taibo (Profesor de Ciencia Política da Universidade Autónoma de Madrid).; Lidia Senra (Sindicato Labrego Galego). Lupe Ces (Marcha Mundial das Mulleres); e Xan Duro (Verdegaia).
As actividades seguirán o domingo, pero o sábado aínda haberá concertos e varias animacións musicais; a primeira, ás 18:30 horas na Carpa dos Movementos Sociais (Burgo das Nacións). Ás 18:30 horas Casilda Alfaro interpretará Pudor, un fragmento da obra Tic-Tac, de Suso de Toro, no Auditorio de Galicia. Ademais, ás 22:00 horas actuará o grupo Pel de Noz, ofrecendo un concerto acústico, e xusto media hora despois, no CS O Pichel, tocarán os grupos Ataque Escampe e Sacha na Horta.
Ademais, ao tempo que se discute nas aulas, nos espazos audiovisuais e , presentaranse libros, manifestos, publicacións, e proxectaranse filmes, curtas, documentais... Un programa completo que é mellor consultar, non vai ser que se perda algo.
Páxina do FSGal, coas últimas informacións
Todo o programa do Foro Social Galego (en .pdf)
Todas as imaxes, no Flickr do FSGal
Pensando e construíndo alternativas ao neoliberalismo dende Galiza
A sociedade civil á procura de alternativas: O Foro Social completa programa
U-los movementos sociais galegos?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xosé Manuel Beiras, Xabier Macías e Lidia Senra nos corredores do Auditorio de Galicia
O público tivo que desprazarse á Sala Mozart por non entrar na Sala Circular do Auditorio
Membros do Consello do FSGal durante o acto de apertura
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto